**SE ako Objednávateľ, verzia 01/10/2016**

**č. zmluvy Objednávateľa: 4.........**

**SAP č. Dodávateľa: .........**

|  |  |
| --- | --- |
| zmluva O dielo | |
| uzavretá v zmysle § 536 a nasl. zákona č. 513/1991 Zb. Obchodný zákonník v platnom znení  (ďalej len „**Zmluva**”) | |
| uzavretá medzi: | |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Objednávateľ**”) | |
| a | |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | platiteľ DPH v zmysle § 4  zákona č. 222/2004 Z.z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Zhotoviteľ**”) | |
| (ďalej spolu tiež „**Zmluvné strany**” alebo osobitne „**Zmluvná strana**”) | |

**PREAMBULA**

Zmluvné strany uzatvárajú v zmysle § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na základe výsledku verejnej súťaže vyhláseného v Dodatku k úradnému vestníku Európskej únie pod číslom 2018/X XXX-XXXXXX- XX/XX/2018 a vo Vestníku verejného obstarávania: Číslo: XXXXX – XXX Vestník č. XXX/2018 - XX.XX.2018 túto Zmluvu.

1. PREDMET ZMLUVY
   1. Účel Zmluvy

Účelom tejto Zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na zhotovenie diela uvedeného v bode 1.2 tejto Zmluvy Zhotoviteľom pre Objednávateľa.

* 1. Špecifikácia predmetu plnenia

V zmysle podmienok tejto Zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Zmluvy (ďalej len „**VOP**“),sa Zhotoviteľ zaväzuje zhotoviť pre Objednávateľa a Objednávateľ sa zaväzuje od Zhotoviteľa prevziať a zaplatiť cenu za vykonanie nasledovného diela:

**IPR EMO 51802 Modifikácia 4 ks blokových transformátorov EMO12 alebo dodávka nových transformátorov**

(ďalej len „**Dielo**“ alebo „**predmet Zmluvy**“ alebo „**predmet plnenia**“).

Detailná technická špecifikácia Diela sa nachádza v Prílohe č. 2 tejto Zmluvy (ďalej len „**Technická špecifikácia**“).

* 1. Zneškodnenie alebo zhodnotenie odpadu
     1. Súčasťou predmetu plnenia **nie je** zneškodnenie alebo zhodnotenie odpadu. Zhotoviteľ je pri manipulácii s odpadmi povinný dodržiavať postupy podľa interných predpisov Objednávateľa, s ktorými bol preukázateľne oboznámený pred nástupom na výkon predmetu plnenia.
     2. Zmluvné strany sa dohodli, že Zhotoviteľ je povinný pri manipulácii s odpadmi dodržiavať ustanovenia uvedené v Prílohe č. 1 –VOP, článok XXIV. Ochrana životného prostredia, bod 24.7 Nakladanie s odpadmi.
     3. Zmluvné strany sa dohodli, že Zhotoviteľ nesmie zneškodniť alebo zhodnotiť železný šrot, farebné kovy a Objednávateľom presne určené časti odpadu, vrátane odpadu, ktorý je vhodný na ďalšie využitie v domácnosti. Tieto odpady zostávajú majetkom Objednávateľa.
  2. Dodávané dokumenty

Zhotoviteľ sa zaväzuje odovzdať Objednávateľovi dokumenty uvedené v bode 5.3 Technickej špecifikácie, ktorá tvorí Prílohu č. 2 tejto Zmluvy.

* 1. Zabezpečenie kvality

Na túto Zmluvu sa nevzťahujú ustanovenia bodu 18.2 VOP, ktoré tvoria Prílohu č. 1 k tejto Zmluve.

1. Uzatvorenie zmluvy a zmeny
   1. Platnosť

Táto Zmluva je platná dňom jej podpisu Zmluvnými stranami.

* 1. Účinnosť

Táto Zmluva nadobúda účinnosť dňom jej platnosti podľa bodu **Chyba! Nenašiel sa žiaden zdroj odkazov.** tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP , článok IV. Uzatvorenie zmluvy a zmeny.

1. Výklad zmluvy
   1. Všeobecné obchodné podmienky spoločnosti Slovenské elektrárne, a.s. (VOP)

Zhotoviteľ berie na vedomie a výslovne súhlasí, že ostatné podmienky vzťahujúce sa na túto Zmluvu sú uvedené vo VOP, verzia **01.6.2018**, ktoré tvoria Prílohu č. 1 k tejto Zmluve.

Zhotoviteľ vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Zmluvy sa zaväzuje dodržiavať ich ustanovenia.

* 1. Všeobecné technické podmienky

Zhotoviteľ sa zaväzuje, že pri vykonávaní Diela v priestoroch Objednávateľa bude dodržiavať podmienky uvedené vo Všeobecných technických podmienkach plnenia v SE (závody), verzia 01.6.2018, ktoré tvoria Prílohu č. 4 tejto Zmluvy.

* 1. Prednosť ustanovení
     1. V prípade rozporu medzi podmienkami uvedenými v tejto Zmluve a podmienkami uvedenými v jej prílohách, resp. súčastiach má prednosť text tejto Zmluvy.
     2. V prípade rozporu medzi ustanoveniami jednotlivých príloh má Technická špecifikácia prednosť pred VTP.
     3. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP pred VOP.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok V. Výklad.

1. komunikácia
   1. Kontaktné osoby

Kontaktnou osobou v zmluvných veciach je:

za Objednávateľa:

za Zhotoviteľa:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Zmluvy sú určené nasledovné osoby:

Manažér Zmluvy **za Objednávateľa**:

**Ing. Ján Hutta,** Vedúci riadenia projektov EMO, tel.: 0910673782 email: [jan.hutta@seas.sk](mailto:jan.hutta@seas.sk)

Manažér Zmluvy **za Zhotoviteľa**:

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VI. Komunikácia.

1. CENA a platobné podmienky
   1. Cena
      1. Objednávateľ sa zaväzuje zaplatiť za Dielo cenu, ktorá bude určená spôsobom uvedeným v nasledujúcich bodoch tohto článku Zmluvy (ďalej len „**cena za Dielo**“alebo„**cena**“).
      2. Zmluvné strany sa dohodli, že pevná cena za zhotovené Dielo podľa bodu 1.2 tejto Zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

* + 1. Skladba položiek tvoriacich cenu Diela je uvedená v kalkulácii, ktorá tvorí Prílohu č. 3 tejto Zmluvy (ďalej len „**Kalkulácia ceny za Dielo**“).
    2. Zmluvné strany sa dohodli, že cena za Dielo bude platená Objednávateľom Zhotoviteľovi priebežne, podľa platobných míľnikov definovaných nižšie, na základe faktúr vystavených Zhotoviteľom počas vykonávania Diela. Podkladom pre vystavenie faktúry Zhotoviteľom za príslušný platobný míľnik je protokol o splnení platobného míľnika (ďalej len „**Míľnikový protokol**“), potvrdený Manažérom Zmluvy za Objednávateľa a za Zhotoviteľa v zmysle bodu 4.2 tejto Zmluvy.
    3. **Platobné míľniky**

Cena za Dielo bude fakturovaná Zhotoviteľom postupne, po splnení nasledovných jednotlivých platobných míľnikov:

|  |  |  |
| --- | --- | --- |
| **Platobný míľnik č.** | **Predmet platobného míľnika** | **Cena platobného míľnika v EUR bez DPH** |
| 1 | Plnenie podľa bodu 1.2.... Zmluvy/Prílohy č. 2... Zmluvy, výmena 1BAT02 | 40%......... ,-  slovom: ........ |
| 2 | Plnenie podľa bodu 1.2.... Zmluvy/Prílohy č. 2... Zmluvy, výmena 1BAT01 | 20% |
| 3 | Plnenie podľa bodu 1.2.... Zmluvy/Prílohy č. 2... Zmluvy, výmena 2BAT01 | 20% |
| 4 | Plnenie podľa bodu 1.2.... Zmluvy/Prílohy č. 2... Zmluvy, výmena 2BAT02 | 20% |

(ďalej ako„**Platobné míľniky**“)

* + 1. Zmluvné strany sa dohodli, že v cene za Dielo je zahrnutá cena za materiál dodaný Zhotoviteľom v priebehu zhotovenia Diela na základe tejto Zmluvy.
  1. Obsah ceny
     1. Zhotoviteľ vyhlasuje, že sa úplne oboznámil s rozsahom, skutočným stavom a charakterom predmetu Diela a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich z tejto Zmluvy a že pri ponúkaní ceny za Dielo Objednávateľovi:
        1. sa podrobne oboznámil s projektovou dokumentáciou, technickou špecifikáciou a touto Zmluvou, vrátane jej príloh,
        2. preveril miestne podmienky na stavenisku, resp. miesta realizácie Diela,
        3. v kalkulácii ceny za Dielo zohľadnil všetky technické podmienky a termíny dodávky v rozsahu stanovenom v projektovej dokumentácii, technickej špecifikácii a Zmluve,
        4. do ceny za Dielo zahrnul všetky práce, materiály a zariadenia potrebné na realizáciu Diela aj v prípade, že neboli stanovené v  projektovej dokumentácii, technickej špecifikácii a tejto Zmluve, ale charakter Diela si také práce, materiály a zariadenia vyžaduje v súlade s projektovou dokumentáciou, technickou špecifikáciou a touto Zmluvou,
        5. zohľadnil v dohodnutých zmluvných podmienkach v zmysle tejto Zmluvy všetky svoje požiadavky voči Objednávateľovi súvisiace s predmetom tejto Zmluvy, o ktorých v čase uzavretia Zmluvy vedel, alebo s prihliadnutím na všetky okolnosti mal alebo mohol vedieť.
  2. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Objednávateľovi.

* 1. Zádržné
     1. **Zádržné**

Z každej faktúry vystavenej Zhotoviteľom je Objednávateľ oprávnený zadržať **10**% z fakturovanej sumy. Zadržaná suma bude uvoľnená do **30** dní po odovzdaní a prevzatí Diela, a to za podmienky, že prípadné vady a nedorobky uvedené v Preberacom protokole budú odstránené a ich odstránenie bude Objednávateľom písomne potvrdené. Zádržné bude Objednávateľovi slúžiť na zabezpečenie riadneho a včasného splnenia akýchkoľvek záväzkov Zhotoviteľa podľa Zmluvy (najmä na zabezpečenie riadneho a včasného zhotovenia Diela), ako aj na prípadnú náhradu škôd, jednotlivých zmluvných pokút a sankcií, ako aj iných oprávnených nárokov Objednávateľa v prípade porušenia zmluvných povinností zhotoviteľa.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. vykonanie diela
   1. Miesto vykonania Diela

Miestom vykonania Diela jeSlovenské elektrárne, a.s., Atómové elektrárne Mochovce, 935 39 Mochovce

* 1. Miesto odovzdania a prevzatia Diela

Miestom odovzdania a prevzatia Dielaje Slovenské elektrárne, a.s., Atómové elektrárne Mochovce, 935 39 Mochovce

* 1. Pracovníci vykonávajúci predmet plnenia

Zhotoviteľ sa zaväzuje, že predmet plnenia bude vykonávaný pracovníkmi, ktorí majú odbornú spôsobilosť v súlade s právnymi predpismi Slovenskej republiky a s požiadavkami Objednávateľa v zmysle Technickej špecifikácie tvoriacej Prílohu č. 2 tejto Zmluvy, kapitola 5.2 Požiadavky na práce.

Zhotoviteľ má v úmysle využívať na vykonávanie predmetu plnenia pracovníkov uvedených v Prílohe č. 7 Zmluvy – Zoznam pracovníkov.

V prípade, že po podpise tejto Zmluvy bude potrebné zmeniť niektorého z pracovníkov uvedených v Prílohe č. 7. Zmluvy, Zhotoviteľ je povinný predložiť Manažérovi Zmluvy za Objednávateľa finálny Zoznam pracovníkov najneskôr 30 dní pred začatím vykonávania predmetu plnenia v zmysle Zmluvy, pokiaľ Zmluva nebola uzatvorená neskôr, spolu s dokladmi preukazujúcimi splnenie požiadaviek na odbornú spôsobilosť za tých pracovníkov, za ktorých neboli predložené. V prípade nedodržania lehoty uvedenej v prechádzajúcej vete si Objednávateľ môže uplatniť voči Zhotoviteľovi zmluvnú pokutu v zmysle článku 10 Zmluvy.

V priebehu vykonávania predmetu plnenia je zmena pracovníka vykonávajúceho predmet plnenia podmienená preukázaním splnenia požiadaviek na technickú a odbornú spôsobilosť zo strany Zhotoviteľa v rovnakom rozsahu, v akom bola preukázaná za pôvodného pracovníka. Manažér Zmluvy za Objednávateľa na základe predložených dokladov posúdi splnenie požiadaviek a v prípade, že stanovené požiadavky boli splnené, schváli zmenu pracovníka vykonávajúceho predmet plnenia, a to formou zápisu v Denníku, resp. iným záznamom. Objednávateľ si vyhradzuje právo odmietnuť pracovníka, ak bol pracovník hodnotený zo strany Objednávateľa s výsledkom „nedostatočný“.

* 1. Vykonanie Diela

Zhotoviteľ sa zaväzuje urobiť všetko potrebné pre riadne a včasné vykonanie Diela (t.j. vykonať všetky výkony potrebné pre riadne a včasné vykonanie a ukončenie Diela) tak, aby vykonané Dielo riadne zodpovedalo v celom rozsahu všetkým platným právnym predpisom. Pokiaľ sa počas vykonávania Diela vyskytnú podstatné skutočnosti, o ktorých Zmluvné strany vopred nemali vedomosť, Zhotoviteľ je povinný bez zbytočného odkladu ihneď na mieste pri vykonávaní Diela o týchto skutočnostiach informovať Objednávateľa a tieto skutočnosti uviesť aj do Denníka, ak je vedený. Ak Zhotoviteľ tieto skutočnosti neoznámi Objednávateľovi podľa predchádzajúcej vety, Objednávateľ nie je povinný akceptovať žiadne pripomienky k neskôr zisteným skutočnostiam a platí, že tieto boli Zhotoviteľovi známe pred uzavretím Zmluvy.

* 1. Kontroly a skúšky

Zhotoviteľ je povinný Dielo pred jeho odovzdaním podrobiť skúškam alebo technickej kontrole (ďalej len „Skúška“) podľa podmienok uvedených v ustanoveniach bodu 9.2.5 VOP, ktoré tvoria Prílohu č. 1 k tejto Zmluve.

* 1. Lehota dodania a prevzatia Diela
     1. Zhotoviteľ sa od prvého dňa účinnosti Zmluvy a zhotoviť Dielo v nasledovných termínoch:

|  |  |  |  |
| --- | --- | --- | --- |
| **Platobný míľnik č.** | **Predmet Platobného míľnika** | **Termín dodania** | **Termín**  **výmeny** |
| 1 | Plnenie podľa bodu 1.2.... Zmluvy/Prílohy č. 2... Zmluvy, výmena 1BAT02 | Do 30.01.2020......... | Do 12.04.2020....... |
| 2 | Plnenie podľa bodu 1.2.... Zmluvy/Prílohy č. 2... Zmluvy, výmena 1BAT01 | Do 30.01.2021......... | Do 18.4.2021........ |
| 3 | Plnenie podľa bodu 1.2.... Zmluvy/Prílohy č. 2... Zmluvy, výmena 2BAT01 | Do 30.07.2022......... | Do 02.10.2022....... |
| 4 | Plnenie podľa bodu 1.2.... Zmluvy/Prílohy č. 2... Zmluvy, výmena 2BAT02 | Do 30.06.2023......... | Do 24.09.2023....... |

* + 1. Presný termín pre výmenu jednotlivých transformátorov bude zhotoviteľovi oznámený najneskôr dva mesiace pred začiatkom výmeny transformátora
    2. Termíny uvedené v tomto bode Zmluvy musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na vykonávaní Diela Zhotoviteľom.
    3. V prípade, ak Zhotoviteľ nie je schopný splniť uvedené termíny v bežnom pracovnom čase, je povinný samostatne, ako aj na príkaz Objednávateľa zabezpečiť zhotovovanie Diela vo viacerých zmenách, resp. nadčasových hodinách bez toho, aby tým Objednávateľovi vznikli dodatočné náklady. Dohodnutá cena za Dielo sa v takýchto prípadoch nemení.
    4. Objednávateľ má právo uplatniť si voči Zhotoviteľovi zmluvnú pokutu v zmysle bodu 15.2 VOP aj v prípade, že Zhotoviteľ je v omeškaní s dodržaním termínu Platobného míľnika, a to bez ohľadu na skutočnosť, či neskoršie termíny/Platobné míľniky boli alebo neboli Zhotoviteľom dodržané.
  1. Prevzatie Diela
     1. O prevzatí Diela sa spíše preberací protokol (ďalej len „**Preberací protokol**“), ktorý podpíšu obe Zmluvné strany a ktorý bude obsahovať:
* popis Diela,
* potvrdenie o vykonaní predpísaných testov/Skúšok,
* zoznam odovzdávaných dokumentov,
* kód tovaru podľa Spoločného colného sadzobníka v prípade, ak súčasťou Diela je aj dodanie tovaru,
* údaj o počte nevrátených vstupných identifikačných kariet alebo preukazov (ďalej len „**IDK vstupu**“) pridelených pracovníkom Zhotoviteľa,
* čitateľné mená a priezviská a podpisy Manažérov Zmluvy za obidve Zmluvné strany v zmysle bodu 4.2 tejto Zmluvy,
* dátum prevzatia Diela Objednávateľom,
* miesto prevzatia Diela.
  + 1. Zhotoviteľ je povinný najneskôr pri prevzatí Diela zo strany Objednávateľa odovzdať Objednávateľovi ostatné doklady, ktoré sú potrebné na prevzatie a na užívanie Diela, v zmysle bodu 1.4 tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Subdodávatelia

Zhotoviteľ bude vykonávať Dielo: aj prostredníctvom subdodávateľov uvedených v zozname subdodávateľov, ktorý tvorí Prílohu č. 5 tejto Zmluvy (ďalej len „Zoznam subdodávateľov“)

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady

Ustanovenia týkajúce sa záruky a zodpovednosti za vady sú uvedené Prílohe č. 1 – VOP článok XIV. Záruka a zodpovednosť za vady.

* 1. Zľava z ceny

Hodnota Diela bez vád a hodnota Diela s vadami v zmysle bodu 14.23a) VOP, ktoré tvoria Prílohu č. 1 k tejto Zmluve, ako aj výška nákladov vynaložených Objednávateľom na odstránenie vád, sa určí ako aritmetický priemer hodnôt určených znaleckým posudkom predloženým Objednávateľom a znaleckým posudkom predloženým Zhotoviteľom.

V prípade, že Zhotoviteľ neurčí znalca, alebo ak Objednávateľovi nepredloží znalecký posudok do 90 dní odo dňa uplatnenia reklamácie, rozhodujúcim pre určenie hodnoty Diela bez vád a hodnoty Diela s vadami bude znalecký posudok predložený Objednávateľom. Náklady na vypracovanie znaleckých posudkov vždy znáša Zhotoviteľ.

Ostatné podmienky súvisiace s týmto článkom Zmluvy sú uvedené Prílohe č. 1 – VOP, článok XIV. Záruka a zodpovednosť za vady.

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

* 1. Zmluvné pokuty

Okrem zmluvných pokút uvedených vo VOP si Zmluvné strany pre účely tejto Zmluvy dohodli aj nasledovné zmluvné pokuty:

* + 1. V prípade, že Zhotoviteľ nepredloží plán kvality dodávky alebo plán kvality vybraného zariadenia na odsúhlasenie Objednávateľovi do 30 dní od podpisu Zmluvy v zmysle bodu 18.2.18 VOP, môže si Objednávateľ uplatniť u Zhotoviteľa zmluvnú pokutu vo výške **800,- EUR**.

1. prerušenie prác a ukončenie zmluvy

Ustanovenia týkajúce sa prerušenia prác a ukončenia Zmluvy sú uvedené Prílohe č. 1 – VOP, článok XVI. Prerušenie prác a ukončenie Zmluvy.

1. systémy manažérstva dodávateľa

Zmluvné strany sa dohodli, že Zhotoviteľ pre účely tejto Zmluvy nie je povinný disponovať funkčným systémom manažérstva bezpečnosti, ktorý zodpovedá požiadavkám OHSAS 18001, ani funkčným systémom environmentálneho manažérstva, ktorý zodpovedá požiadavkám ISO 14001, a pre účely tejto Zmluvy sa na Zhotoviteľa nevzťahujú ustanovenia Prílohy č. 1 – VOP, článok XVIII. Systémy manažérstva dodávateľa.

1. Poistenie

Zhotoviteľ je povinný získať a počas celej doby platnosti Zmluvy udržiavať a na požiadanie Objednávateľa preukázať poistenie zodpovednosti za škodu do výšky ceny za dielo.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XX. Poistenie.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií.

1. súdna príslušnosť

Ustanovenia týkajúce sa súdnej príslušnosti uvedené v bode 29.2 Prílohy č. 1 – VOP, článok XXIX. Spory sa na účely tejto Zmluvy neaplikujú. Všetky spory, ktoré vzniknú zo Zmluvy, budú predložené na rozhodnutie príslušnému súdu v súlade s ustanoveniami zákona č. 160/2015 Z.z. Civilný sporový poriadok v platnom znení.

1. osobitné ustanovenia
   1. Doložka o partnerstve

Zhotoviteľ berie na vedomie, že podpisom tejto Zmluvy je povinný rešpektovať ustanovenia Doložky o partnerstve, verzia 01/10/2014,, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

* 1. Ponuka zamestnania

Objednávateľ a Zhotoviteľ sa dohodli, že počas plnenia tejto Zmluvy a počas šiestich mesiacov od ukončenia plnenia podľa tejto Zmluvy, nebude Zhotoviteľ priamo či nepriamo ponúkať zamestnanie zamestnancom Objednávateľa, ktorí sa podieľali na plnení tejto Zmluvy. V prípade porušenia tejto povinnosti ide o podstatné porušenie Zmluvy a Objednávateľ je oprávnený uplatniť si zmluvnú pokutu vo výške **3.300,- EUR** za každé preukázané porušenie tohto zákazu.

* 1. Ochrana citlivých informácií podľa Atómového zákona

Zmluvné strany berú na vedomie, že pri plnení tejto Zmluvy môžu byť medzi Zmluvnými stranami vzájomne sprístupnené citlivé informácie, ktoré podliehajú ochrane podľa zákona č. 541/2004 Z.z. o mierovom využívaní jadrovej energie (atómový zákon) a o zmene a doplnení niektorých zákonov (ďalej len „Atómový zákon“). Citlivé informácie alebo dokumentácia obsahujúca citlivé informácie nesmú byť zverejnené, nesmú byť poskytnuté tretej strane a Zmluvné strany majú povinnosť postupovať tak, aby počas plnenia Zmluvy bolo poskytnutie informácií jednotlivým osobám limitované len na poskytnutie nevyhnutných informácií pre plnenie podľa tejto Zmluvy. Zmluvné strany sa dohodli, že v pochybnostiach sa predpokladá, že každá informácia má citlivý charakter podľa § 3 ods. 14 Atómového zákona. Ak Zhotoviteľ poruší ustanovenia podľa tohto bodu, bude sa takéto porušenie povinností posudzovať ako únik dôvernej informácie a za takéto porušenie Zmluvy si Objednávateľ môže uplatniť zmluvnú pokutu podľa bodu 15.8 VOP, ktoré tvoria Prílohu č. 1 k tejto Zmluve.

1. záverečné USTANOVENIA
   1. Prílohy

Neoddeliteľnou súčasťou tejto Zmluvy sú nasledovné prílohy:

Príloha č. 1 –Všeobecné obchodné podmienky spoločnosti Slovenské elektrárne, a.s., verzia **01.6.2018**

Príloha č. 2 – Technická špecifikácia

Príloha č. 3 –Formulár cenovej ponuky

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.6.2018**

Príloha č. 5 – Zoznam subdodávateľov

Príloha č. 6 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

Príloha č. 7 – Zoznam pracovníkov

* 1. Vyhotovenia

Táto Zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |  |  |
| --- | --- | --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ | | |
| V mene a za Zhotoviteľa: |  | V mene a za Objednávateľa: |
|  |  | **Slovenské elektrárne, a.s.** |
| Meno a priezvisko  Funkcia |  |  |
|  |  |  |
| Meno  Funkcia |  |  |